Sålen på dine vandrestøvler skal have et groft mønster, som giver dig et godt greb på både løse og våde underlag. Lad terrænet bestemme tykkelsen på sålen. Når du går på sten eller i andet skarpt terræn, skal du have en tilstrækkelig tyk sål, så du aldrig skal kunne mærke underlaget gennem sålen. Går du meget i ujævnt terræn, kan det være en fordel at have en tyndere sål, så du kommer tættere på jorden og mindsker risikoen for at træde skævt.